tomron87/hebrew-wikipedia-sentences-corpus huggingface dataset:
והיא עוסקת בעיקר במלחמה בשטח בנוי וצפוף וכל המפות בהרחבה הרוסות [כלאחר רעידת אדמה].
Battlefield: Bad Company 2 הוא משחק וידאו מסוגת פעולה מגוף ראשון שפותח על ידי חברת EA Digital Illusions CE והופץ על ידי Electronic Arts וסטים.
המשחק הוא החמישה עשר בסדרת Battlefield.
Battlefield: Bad Company 2 הוא משחק יריות בגוף ראשון.
האפשרות המיוחדת במשחק זה היא שלשחקן יש אפשרות לשלוט בכלי רכב מסוימים כולל טרקטורונים, נגמ"שים, טנקים, מסוקים ועוד.
כשהולכים ברגל ללא שום כלי רכב, השחקן מקבל גישה לרובי סער, תת-מקלעים, מכונות ירייה, אקדחים ועוד.
לשחקנים גם יש אפשרות להתכופף, לקפוץ וריצת ספרינט.
השחקן יכול לשאת נשק עיקרי ונשק משני שזה בדרך כלל האקדח, כמו כן השחקן סוחב גם רימונים וציוד נוסף.
השחקנים יכולים לירות בנשק ללא כוונת, עם כוונת הברזל (תלוי בנשק) או עם הכוונת הטלסקופית (תלוי בנשק), אך הכוונת תספר דיוק יותר טוב בזמן הירי.
המשחק Battlefield: Bad Company 2 מראה הריסה כבדה, לדוגמה: חלקים גדולים של רוב הבניינים יכולים להיהרס על ידי חומרי נפץ, גדרות יכולות להישבר בעקבות הכדורים שעוברים דרכם, עם המנוע הפיזיקלי של המשחק, המשחק מדמה את המציאות ברמה גבוהה.
במשחק הזה, הפעם יש דמות חדשה שאיתה השחקן יכול לנצל את המצב הבריאותי שלו ולהעלות אותו, מה שלא היה במשחקים הקודמים.
הדמות הזאת היא החובש (Medic), עכשיו השחקנים יוכלו לקבל בריאות במהירות במקום לחזור למצב הרגיל במשחקים הקודמים.
במשחקים הקודמים אם שחקן היה נמצא הוא היה חייב לקחת מחסה מאחורי מקום כלשהו ולחכות שהחיים שלו יעלו חזרה.
המשחק הוכרז לראשונה בפברואר 2009. גרסת בטא של PS3 החלה ב-19 בנובמבר ואילו גרסת הבטא ל-PC נדחתה עד פברואר 2010 בגלל הקושי בסוגי ה-PC (מערכות ההפעלה).
הבטא של ה־PS3 השתתפה במפה "Arica Harbor", בעוד שהבטא של ה-PC, הדמו של ה-Xbox 360 והדמו של ה-PS3 השתתפו במפה "Port Valdez".
ב-19 באוקטובר 2009, מפתחי המשחק EA Digital Illusions CE פרסמו הודעה בטוויטר שקובעת שהמשחק יקדיש תמיכה בכל שרת שקיים.
זה היה בתגובה להודעתה של Infinity Ward ב-17 באוקטובר ש-Call of Duty: Modern Warfare 2 לא יתמוך בכל שרת ייעודי לשחקנים.
המשחק שוחרר עם ביקורות טובות, באתר Metacritic המשחק קיבל ציון של 87% אחוז למחשב, וציון של 88% לקונסולות.
החבילה שוחררה בתאריך ה-18 בדצמבר 2010 עבור Microsoft Windows דרך חנויות שמוכרות את דיסק המשחק ודרך סטים וב-21 בדצמבר 2010 המשחק יצא ל-Xbox 360 ול-PlayStation 3. ההרחבה זכתה לביקורות חיוביות מאתרים שונים וממשתמשים שונים.
חבילת ההרחבה כוללת חמש מפות חדשות, שישה כלי רכב חדשים ו-15 כלי נשק חדשים.
Battlefield היא סדרת משחקי וידאו בקטגוריית משחקי פעולה מגוף ראשון שעלילתה מתבססת על קו זמן חלופי (כלומר, כל משחק מדבר על תקופה אחרת).
הסדרה כוללת 25 משחקים (כולל משחקי הרחבות).
סדרת המשחקים כוללת את הפלטפורמות: Microsoft Windows, Mac OS, Xbox, Xbox 360, Xbox One, פלייסטיישן 2, פלייסטיישן 3, פלייסטיישן 4, פלייסטיישן 5 ו-Wii U.
Battlefield Play4Free הוא משחק וידאו מסוגת פעולה בגוף ראשון שפותח על ידי חברת EA Digital Illusions CE והופץ על ידי Electronic Arts, המשחק הוא השבעה עשר בסדרת המשחקים Battlefield.
המשחק יצא לפלטפורמת ה-Microsoft Windows בלבד.
ככותרת המשחק, המשחק זמין לכל השחקנים ואין צורך בתשלום כדי לשחק בו.
המשחק Battlefield Play4Free הוכרז רשמית בתאריך ה-5 בנובמבר 2010 אז הפיתוח התחיל ב-30 בנובמבר של אותה השנה.
במשך הזמן שבמשחק היה בפיתוח המשחק היה במצב בטא סגורה (אף אחד לא יכול היה לשחק בו מלבד המפתחים שבדקו את יכולות המשחק), ובתאריך ה-4 באפריל 2011 המשחק יצא לבטא פתוחה (המשחק יצא לשימוש חופשי לכל המשתמשים).
המשחק רץ בקלות על המחשב ולוקח כ-1.95GB מקום בכונן הקשיח.
המשחק נסגר בתאריך 14 ביולי 2015 שכן החברה EA טוענת שהמשחק אינו פופולרי כפי שהיה בעבר ועל כן תסגור אותו, יחד עם המשחק Battlefield Heroes.
במשחק יש חנות שבא אפשר לרכוש אביזרים (בתשלום) כגון: רובים, אקדחים, רימונים, תלבושות וכו' והוא גם דומה קצת בהתאמה למשחק Battlefield Heroes.
במשחק Battlefield Play4Free יש שמונה מפות מ-Battlefield 2, ותומך בשרתים של עד 32 אנשים בכל שרת.
כאשר שחקן נכנס לסרבר, המשחק בוחר באופן אוטומטי לאיזה קבוצה השחקן יצטרף (האמריקאים או הרוסים).
במשחק Battlefield Play4Free יש כיתות (Classes), בהם השחקן יכול לבחור להיות מסתער, מהנדס, חובש, או צלף.
כיתת המסתערים חמושה עם רובה סער, "קופסת תחמושת" שיכולה לספק יותר תחמושת לשחקן ולחבריו בקבוצה ובהמשך ברימון עשן וחומר נפץ מדגם C4. החובשים מחומשים במקלעים, ובעלי יכולת לרפא את עצמם, ולרפא שחקנים אחרים עם "קופסת חובש" (Medic Box) ובהמשך בדפיברילטור ונור-סימון בשביל שחברי הקבוצה ייווצרו בנור.
חיילי מחלקת ההנדסה חמושים ב-RPG-7, תת מקלע, וכלי לתיקון שניתן לשמש לתיקון של כלי הרכב של חברי הקבוצה ובהמשך במוקש נגד טנקים ומטול רימונים מסוג MX-25. כיתת הסיירים חמושים ברובה צלפים, חיישן תנועה ומוקשים מסוג M18(נגד אדם) ובהמשך במשקפת שגם גורמת לנפילת טילים.
לארבע הכיתות גם יש את האפשרות לשאת אקדח, סכין ואקדח-סימון לכלי רכב.
מערכת כיתה זו נעשתה בשימוש במשחק Battlefield: Bad Company 2.
Easy Studios, המפתחים של המשחק Battlefield Play4Free, מבצעים עדכונים למשחק.
העדכון המשמעותי הראשון התקיים ב-29 בינואר 2011, כאשר Easy Studios, השיקו את המפה עומאן (Oman).
והעדכון השני התקיים ב-9 ביוני 2011 המפה "Fourth" שוחררה.
לאחר מכן, העדכון השלישי התקיים ב-10 באוגוסט 2011 שבה יצאה המפה "Dragon Valley".
מלבד המפות החדשות Easy Studios הוסיפו אלמנטים שונים כגון טשטוש תנועה (כאשר השחקן זז מהר) עקב המנוע המשופר Refractor 2.
המשחק Battlefield Play4Free קיבל ציון של 68% מתוך 11 ביקורות באתר Metacritic וקיבל 67.75% מתוך 8 ביקורות באתר GameRankings.
המשחק הוא הראשון בסדרת Battlefield.
המשחק יצא ל-Microsoft Windows בתאריך ה-10 בספטמבר 2002 לרשת צפון אמריקה בתאריך ה-20 בספטמבר 2002 לרשת אירופה ול-Mac OS בתאריך ה-28 ביוני 2004 לרשת צפון אמריקה בלבד.
Battlefield 1942 מבוסס על הנוסחה של המשחק Codename Eagle, שפחות הצליח, והציג היסטוריה חלופית של מלחמת העולם השנייה בהשתתפות מצבים של שחקן יחיד או מרובה משתתפים.
המנוע Refractor 1 בו נעשה שימוש במשחק המקורי הציג מכניקה של משחקי ארקייד, ולעומתו מנוע Refractor 2 שבו נעשה שימוש במשחק Battlefield 2 הציג מכניקה יותר ריאליסטית.
במנוע Refractor 2 נעשה שימוש גם בגרסה החדשה למשחק שיצאה ב-2004 למערכת ההפעלה Mac OS.
המפתחים תכננו להוסיף גם את פלטפורמת ה-Xbox למשחק, אך בסוף הדבר לא יצא לפועל.
המשחק Battlefield 1942: The Road to Rome מבליט דגש על הקרבות האיטלקים ומאפשרים לשחקן לשחק בכוחות צרפת החופשיים או כצבא איטלקי.
Battlefield 1942: Secret Weapons of WWII מראה את האבי טיפוס של הנשקים של מלחמת העולם השנייה ומראה כלי נשק שלא היו במשחקים הקודמים.
בחודש מרץ 2004, המשחק Battlefield Vietnam הופץ שמדמה את ההמשך למלחמת העולם השנייה שמתרחש בתקופת המלחמה הקרה.
בשנת 2005, משחק המשך שנקבע בעידן המודרני בשם Battlefield 2 יצא לאור.
בשנת 2006 יצא משחק המשך שמתרחש בעתיד בשם Battlefield 2142. ב-8 ביולי 2009 המשחק Battlefield 1943 הופץ ל-Xbox Live ולפלייסטיישן יום אחד מאוחר יותר.
מוקדם יותר סדרת Battlefield: Bad Company יצאה בשנת 2008 ואחרי זה בשנת 2011 יצא Battlefield 3 ואחרי זה יצא Battlefield 4 בשנת 2013 ואחרי זה יצא Battlefield hardline בשנת 2015 ואז יצא Battlefield 1 ב-2016 כמהדורה העדכנית ביותר בסדרת Battlefield.
בסתיו 2012 סדרת "Battlefield" חגגה 10 שנים מאז יציאת המשחק הראשון.
לכבוד כך המשחק "Battlefield 1942" הופץ על מערכת הספקת תוכן המקורי בחינם.
כמו כן, המשחק המלא ללא תשלום הופץ בחודשים נובמבר 2012 עד מרץ 2013.
Battlefield 4 הוא משחק וידאו מסוגת יריות בגוף ראשון שפותח על ידי Dice והופץ על ידי Electronic Arts, המשחק יצא לפלטפורמות ה-Microsoft Windows, ה-PlayStation 3, ה-Xbox 360 ולקונסולות הדור הבא: ה-PlayStation 4 וה-Xbox One.
המשחק הוא ה-11 בסדרה לא כולל ההרחבות ומשחק ההמשך הישיר הרביעי בסדרת Battlefield.
קיימים מצבי משחק לשחקן יחיד ומצבים ל־2–4 שחקנים.
במשחק Battlefield 4, הדמות שבה השחקן שולט הוא "רקר" (Recker), חבר בחולית טומבסטון (Tombstone).
חבריו לקבוצה כוללים את: מנהיג החוליה סמל "דן" (Dunn), החובש הקרבי "פאק" (Pac) והמקלען אייריש (Irish).
המשחק נחשף בטריילר שמראה את המשימה הראשונה "Fishing in Baku", העוקב אחר ניסיונם של חולית טומבסטון לברוח ממיקום אורבני עם מודיעין חיוני וחשוב ליחידתם.
ואחרי הם יוצאים למסע ברחבי העולם שבמהלכו הם מחסלים מחתרות של סין ושל רוסיה שמנסות לפגוע באזרחים
מנכ"ל Electronic Arts פרנק גיבו אישר את הכוונה של החברה לפתח המשך למשחק Battlefield 3, הוא אמר.
דובר EA ב-IGN אמר: .
כמו כן, במשחק אפשריות רבות להתאמה אישית של כלי נשק, כלי רכב (בשונה מקודמו, Battlefield 3, ניתן עכשיו לשים הסוואות וגימורי צבע גם על כלי רכב) והחייל עצמו.
הקרבות במשחק עכשיו מתנהלים גם בים על ידי סירות סיור החמושות בתותחי 25 מ"מ, אופנועי ים ואף ניתן להשתמש בסכין ואקדח ולצלול בזמן המצאות במים.
המשחק מחזיר עמו גם את מצב המפקד (Commander Mode) שהיה ב-Battlefield 2142 וב-Battlefield 2. המפקד יכול לקרוא לכוחות סיוע חיצוניים כמו טיל שיוט וסריקת מל"ט.
המפקד יכול לשחק גם מחוץ למחשב באמצעות טאבלט או סמארטפון שמותקנת עליו האפליקציה למשחק.
למשחק נוסף גם מצב משחק חדש, ה-Obliteration Mode, שבו כל קבוצה חייבת להשמיד עם פצצה שמזומנת במרכז המפה שלוש מטרות בצד של הקבוצה היריבה.
Nvidia GTX 660 או Radeon HD 7870, 3GB VRAM עם תמיכה ב-DirectX 11. חומרת קול כרטיס קול תומך DirectX 10. כרטיס קול תומך DirectX 10. רשת פס רחב נדרש על מנת לשחק.
פס רחב נדרש על מנת לשחק.
מכשיר (י) קלט מקלדת ועכבר או בקר משחק.
מקלדת ועכבר או בקר משחק.
בחודש מרץ 2013, שיווקה Electronic Arts שלוש חידות קשות.
המנצח יקבל את המהדורה הראשונה של המשחק Battlefield 4 חינם.
זמן לאחר מכן Electronic Arts שיווקה את הטריילר למשחק Battlefield 4 בתאריך ה-26 במרץ 2013. יום לאחר מכן, הגיימפליי (תצלום וידאו מתוך המשחק) למשחק Battlefield 4 שוחרר.
שמן של כל המשימות במשחק מבוססות על שם המקומות בהן מתרחשות.
למשחק 5 הרחבות במצב מרובה משתתפים שאפשר לקנות גם בנפרד כגון דסקיות זיהוי, כלי נשק, כלי רכב, תותחים, תג, סמלים, אפשרויות חדשות ו-3 מצבי משחק חדשים.
בין ההרחבות ניתן למצוא את:
Battlefield 1943 הוא משחק פעולה ממוחשב מגוף-ראשון שעלילתו מתרחשת במלחמת העולם השנייה.
המשחק יצא לפלטפורמות ה-Xbox 360 וה-PlayStation 3 בלבד, לפלטפורמת ה-Xbox 360 המשחק יצא ב-8 ביולי 2009 ולפלטפורמת ה-PlayStation 3 הוא יצא ב-9 ביולי 2009.
המשחק הוא הארבעה-עשר בסדרת Battlefield.
בדיוק כמו Battlefield: Bad Company, המשחק הוא עם מנוע ה־Frostbite, רק בגרסה 1.5 (גרסה משופרת יותר מהגרסה שהייתה ל-Battlefield: Bad Company), מה שאומר שאפשר ליצור נזק לאובייקטים בסביבה באופן מציאותי יותר.
המשחק כולל מצב כיבוש וגיימפליי חדש בשם "עליונות אווירית" שנמצא נעול, ונפתח רק אחרי 43 מיליון הריגות של כל שחקני הקהילה ביחד הגיימפליי נפתח.
בדומה ל-Battlefield Heroes, יש במשחק זה רק שלושה "מקצועות" שהם: חי"ר (Infantry) - מצויד ברובה אוטומטי בעל טווח קצר, רימוני יד ומטול רקטות נגד טנקים.
רובאי (Rifleman) - מצויד ברובה חצי אוטומטי בעל טווח ארוך רימוני יד ומטול רימונים.
צלף (scout) - המצויד ברובה צלפים, אקדח וחומרי נפץ.
לכל שחקן יש תחמושת מוגבלת, אך כשנגמרת התחמושת היא נטענת חזרה תוך כמה שניות.
המשחק גם כולל מערכת בריאות עצמית - כלומר כששחקן נפגע הפציעה לא נמשכת לאורך זמן, אלא אם הוא לא סופג פגיעות נוספות זמן קצר לאחר מכן הוא חוזר לכשירות מלאה.
ישנם ארבעה סוגי כלי רכב במשחק: ספינות, טנקים, ג'יפים ומטוסי קרב.
בכל בסיס של קבוצה יש מטוס אחד וכמה כלי רכב מכל סוג.
המטוס מכיל שחקן אחד שיכול לתפעל ארבעה מקלעים קדמיים ופצצות אוויר - קרקע, אותן הוא יכול להטיל על מטרות האויב בקרקע או בים.
הטנק יכול להכיל שני אנשים: נהג, שיכול להשתמש בתותח של הטנק ובמכונת ירייה, והמקלען שיכול להשתמש במקלע שנמצא על צריח הטנק.
הג'יפ יכול להכיל עד שלושה שחקנים: נהג שלא יכול לירות, מקלען שיכול לירות במקלע המותקן על הרכב, ונוסע שיכול לירות באקדח.
נחתת, שמשמשת להעברת חיילים מאוניות מלחמה לשדה הקרב.
אפשרות נוספת במשחק היא כניסה ל בונקר מיוחד עם רדאר בראשו, ולהזמין הפצצה אווירית - שלושה מטוסי הפצצה כבדים היכולים לגרום נזק גדול מאוד לתא שטח גדול יחסית שעל המפה, לפי בחירת השחקן.
למרות שהמשחק שווק רק דרך הורדה דיגיטלית ולא באמצעות דיסקים, בכנס E3 של שנת 2011, התפרסם כי הדיסקים של Battlefield 3 ל-פלייסטיישן 3 יכילו גם את Battlefield 1943.
המשחק קיבל ציונים ממש טובים, בנוסף לכך שהמשחק נמכר בכמות ממש גדולה, בשנת 2010 נמכרו מעל 268,000 עותקים.
המשחק יצא לפלטפורמות ה-Microsoft Windows וה-Mac OS.
המשחק הוא השלישי בסדרת Battlefield.
כמו ב-Battlefield 1942, השחקן משחק תפקיד של חייל בשדה קרב ויכול לבחור באיזה נשק או כלי רכב הוא ירצה להשתמש בביצוע משימה כלשהי.
יותר מאשר Battlefield 1942, כלי הנשק הסודי של מלחמת העולם השנייה נועד לשימוש ביחד עם נשק אחר כדי לפצות את החולשות והחסרונות של הנשק הרגיל.
מצב המשחק של Secret Weapons of WWII, הוא מצב אובייקטי המבוסס על מצב שבו שחקנים צריכים להתמקד בהשגת יעדים ספציפיים כדי לנצח בקרב.
לדוגמה בעיר "אסן", הכוחות הגרמניים חייבים למנוע מהכוחות בעלות הברית להרוס את החלקים המרכזיים של מפעל הנשק שלהם.
זה הביא קצת תגובות רעות למשחק.
Battlefield 1942: Secret Weapons of WWII קיבל ציונים טובים, אומנם לא זכה בשום פרסים, המשחק קיבל ציון של 82% (מתוך 36 חוות דעת) באתר GameRankings וציון של 79% (מתוך 18 חוות דעת) באתר Metacritic.
כמעט מכל אתר המשחק קיבל ביקורת חיובית.
הביקורת לגבי מחיר המשחק היה נמוך מאוד, מכיוון שעלה יותר מהמשחק המקורי בסדרה.
בביקורת של GameSpot הנציג שלהם טען כי .
נציג IGN סיכם את תגובת המחיר .
"Jolt UK" הגיבה בצורה דומה ואמרה כי .
האתר המחיר GameRankings 82% (מתוך 36 חוות דעת) Metacritic 79% (מתוך 18 חוות דעת)
המשחק הוא השני בסדרת Battlefield.
למשחק נוספו שש מפות חדשות (כמו "Husky" ו-"Anzio"), יחד עם שמונה כלי רכב, כולל טנקים כמו Bf 110 ו-M3 Grant, במשחק יש כוחות צרפתיים ואיטלקיים, שמשנים קצת את אלמנט המשחק.
למשחק הוספו הרובים Breda 30 האיטלקי וה-Sten.
למשחק אין סיפור משלו, אך הוא משתלב עם המשחק המקורי בסדרה Battlefield 1942.
התכונה הטובה של המשחק, הייתה עיצוב המפות והשלבים.
Battlefield Vietnam הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts, המשחק יצא לפלטפורמת ה-Microsoft Windows בלבד, המשחק הוא הרביעי בסדרת Battlefield.
במשחק Battlefield Vietnam יש צורה מהפכנית של משחק לוחמה אסימטרית.
המשחק Battlefield Vietnam בנוי באופן קצת שונה מהמשחק Battlefield 1942, השדה הווייטנאמי יותר מציאותי ומשופר הרבה יותר מהמשחקים הקודמים.
המשחק נותן אפשרות למגוון כלי נשק רחב כגון AK-47 ,M16 וכו'.
Battlefield Heroes היה משחק וידאו מסוגת יריות בגוף שלישי שפותח על ידי EA Digital Illusions CE ו-Easy Studios והופץ על ידי Electronic Arts ו-Aeria Games בתאריך ה-29 ביוני 2009. המשחק יצא לפלטפורמת ה-Microsoft Windows בלבד, המשחק היה השלושה עשר בסדרת Battlefield.
חברת המשחקים EA החליטה לסגור את המשחק בתאריך ה-14 ביולי 2015, עקב מחסור בתקציב לקידום המשחק, ועקב מספר השחקנים שהלך והצטמצם.
Battlefield Heroes כלל מצבי כיבוש שונים, בכל צוות יש 8 שחקנים, ויש רק מטרה אחת שהיא להשיג את הדגל של הקבוצה השנייה, ולהרוג 50 שחקנים מהקבוצה היריבה.
המשחק כלל גם בחירה אוטומטית לקבוצות, כדי שהקבוצות יישארו מאוזנות.
במשחק היו שני צבאות, אחד הוא הצבא הלאומי (בעל דגל בצבע אדום בבסיס), והצבא המלכותי (בעל דגל בצבע כחול בבסיס).
היה במשחק גם מצב שנקרא "Conquest V2" (כיבוש V2), שמטרתו הייתה לקיחת שליטה במקום שבו יש משגר ל-5 דקות.
כמו משחקי Battlefield הקודמים, ב-Battlefield Heroes היו כיתות, שצומצמו במשחק זה לשלוש כיתות: חייל, תותחן וקומנדו.
לכל אחת משלוש הכיתות היו יתרונות וחסרונות משלהם.
לחייל הייתה יכולת ריפוי, לתותחן יכולת הגנה או מהירות ולקומנדו יכולת היעלמות.
המשחק יצא לפלטפורמות הפלייסטיישן 2, ה-Xbox, וה-Xbox 360 ולא יצא כמו רוב המשחקים ל-Microsoft Windows.
המשחק הוא השביעי בסדרת Battlefield.
המשחק מתמקד במלחמה בדיונית בין כוחות נאט"ו ובין סין שמתרחשת בקזחסטן.
כאשר התקשורת בשני הצדדים מאשימה אחד את השני בפשעי מלחמה, השחקן נלחם בשביל שני הצדדים.
כאשר הקרב נגמר, מתברר כי ארגון טרור הנקרא "הדגלים השרופים" אחראי להטעיית נאט"ו וסין לגבי פשעי המלחמה.
הצד המנצח חייב להפסיק את המלחמה, "מפקד 31", משיק שלושה טילים גרעיניים בארצות הברית, אירופה וסין.
מה שמסתבר שהצדדים לא היו צריכים להילחם מההתחלה ולגלות מה הסיבה לכך בלי מלחמה.
במהלך קרב אינטנסיבי, השקות ICBM נעצרות ומפקד 31 נהרג.
המשחק במצב מרובה משתתפים שונה לגמרי מהפרסום של המשחק, יש לו רק שני מצבים, "כיבוש" ו"תפוס את הדגל".
שני המצבים תומכים בשרתים של עד 24 שחקנים.
כמו שהמשחק עצמו במצב שחקן יחיד, האינטרנט משפיע על מהירות הרצת המשחק, טעינת שלבים וכו'.
השחקנים במשחק יכולים לבחור באיזה קבוצה הם רוצים להיות, אשר אפשר להיות או נאט"ו (האירופאי) נגד סין, או נאט"ו (האמריקאי) נגד MEC.
יש מבחר גדול של מפות במצב "כיבוש" שבקרבות מרובות ועם מספר משתתפים גבוהה המשחק יוצר הנאה מרובה.
עם זאת, המצב של "תפוס את הדגל" יש מספר מצומצם של מפות.
במצב כיבוש, המטרה היא ללכוד את רוב הדגלים הפזורים ברחבי המפה.
ישנם שני "דלפקים" המראים את הדגלים שנותרו בכל צד.
כאשר קבוצה מסוימת מסיימת לכבוש את כל הדגלים, אז הקבוצה מנצחת.
אם יש רק שחקן אחד מקבוצה מסוימת בחיים, וכל הדגלים נכבשו מהקבוצה השנייה, למספר הדגלים של הקבוצה של אותו השחקן, תהיה ירידה מהירה עד שהשחקן יהרג או יכבוש את הדגלים לבד.
אם שני הצדדים נמצאים במספר שווה של דגלים, הניקוד של הקבוצה לא יקטן, אלא אם כן חבר צוות אחד מת.
במצב "תפוס את הדגל", על השחקנים לתפוס את הדגל של הקבוצה האויבת שנמצא בבסיס שלהם, ולאחר לקיחת הדגל, להביא אותו לבסיס של אותה הקבוצה שלקחה את הדגל, אך חשוב גם לשמור על הדגל של הקבוצה עצמה, כדי שלא יילקח על ידי הקבוצה השנייה.
המשחק יצא לפלטפורמות ה-PlayStation 3 וה-Xbox 360 בתאריך ה-23 ביוני 2008 (ל-צפון אמריקה) ותאריך ה-26 ביוני 2008 (ל-אירופה).
המשחק הוא המשחק הראשון בסדרת Battlefield שיצא עם מנוע ה-Frostbite.
המשחק הוא השנים עשר בסדרת Battlefield.
במשחק Battlefield: Bad Company, שחקנים יכולים להחזיק נשק עיקרי אחד עם נשק משני, ועם סכין קומנדו, רימונים וחומרי נפץ אחרים.
שחקנים במשחק יתחילו עם 100 HP (כמות חיים של 100), שהוא מופחת על ידי פגיעות.
שחקנים פצועים יכולים להחלים באמצעות מזרק אוטומטי בשם "LIFE-2".
הסביבה היא כמעט הריסה לחלוטין, אבל כדורים לא יכולים לעבור את רוב הקירות.
המערכת עושה שימוש שמחשבון שמחשב את מספר התחמושת שנשארה לשחקן, שנקרא HUD, ושחקנים יכולים גם לתקן כלי רכב אלא אם הם לא הרוסים לגמרי.
תקיפות אוויריות ומרגמות יכולים להשפיע ברמה גבוהה מאוד.
במשחק Battlefield: Bad Company, יש מבחר גדול של כלי רכב צבאיים, מכל אחד משלושת המקומות בכל רכב שיכולים להיות מנוצלים על ידי השחקן.
טנקים, כלי רכב קרביים של חי"ר (חיל רגלי), מכוניות משוריינות, מסוקי תקיפה, ספינות סיור, מערכת נשק נגד מטוסים ועוד.
המשחק הוא העשירי בסדרת Battlefield.
Battlefield 2142 כולל שני מצבי משחק, הכיבוש וטיטאן, האחרון שבם ניתן לשחק באינטרנט רק במפות מרובות משתתפים.
שני המצבים תומכים במספרים משתנים של שחקנים, עד 64, תלוי בשרת שבו השחקן בוחר להצטרף באינטרנט.
מצב השחקן יחיד מורכב ממקסימום 16 שחקנים שכוללים 15 בוטים.
Battlefield 2142 כולל ארבעה סיווגים, ניתן לבחור באחד מהסיווגים בכל זמן, והשחקן יקבל אותם כאשר הוא מגיע לנקודת ההתחלה או מת ומתחיל בנקודת ההתחלה עם הסיווג שבחר.
הסיווגים הן שילוב של הסיווגים ב-Battlefield 2, ששם יש שבעה סיווגים, אך פחות ניתנים לשדרוג.
לכל סיווג יש את הנשק והציוד שלו, שהם הייחודיים לאותו הסיווג.
כל ערכת כלי נשק מכילה נשק ראשי (רובה סער, רובה צלפים וכו'), נשק משני (אקדח), וסכין.
הסכין שונה במשחק הזה מ-Battlefield 2, משום שכאשר שחקן נהרג עם סכין, הרוצח רוכש את תגית הזיהוי של השחקן.
השחקן מסוגל לעלות דרגה, אופציות שונות, וציוד על ידי רכישת נקודות במשחק.
במשחק Battlefield 2142 יש התאמה אישית, המאפשרת לשחקן "לפתוח יותר
דלתות" ולהפוך את עצמו ליעיל יותר.
לכל שחקן תמיד יש אביזרים שנמצאים במצב "unlock" (נעול) בשביל לפתוח אותם צריך לעלות בדרגות.
מצב כיבוש, בדומה לקודמיו, כולל שני צוותים של שחקנים שנלחמים זה בזה תוך כדי עבודה ללכוד ולהגן על נקודה מסוימת במפה.
הנקודות מיוצגות על ידי דגלים ומציגים את הצבע של הקבוצה ששולטת בדגל באותו הזמן.
שתי הקבוצות מתחילות את המשחק עם מספר קבוע מראש של נקודות שליטה שנמצאים בשליטת אותה הקבוצה.
מצב טיטאן כרוך כשמטרתם של שחקנים מהקבוצה היריבה הוא להשמיד את הטיטאן של הקבוצה השנייה, בעת שהם צריכים גם להגן על עצמם.
הטיטאן היא ספינת אוויר מסיבית, ספינות מלחמה עפות המשוריינות בכבדות, עם שדות כוח רבי עוצמה כדי להגן עליהם מהקבוצה השנייה מפני חדירת אויב או נשק כלשהו, השחקנים צריכים לעשות הכל כדי לנצח ולהרוג את כל הקבוצה האויבת.
בטיטאן השחקנים לא יכולים ללכת סתם ככה בקרב, אלא רק באישור של מפקד הצוות.
כל אויב יכול להגן על עצמו ולתרום למאבק על הקרקע עם ארבעה תותחים עם טילי קרקע-קרקע ועם עוד שני תותחים עם טילי קרקע-אוויר.
תנועת החיילים יכולה לגרום לפעמים לבעיות, כאשר לפעמים יש שחקנים שלא משתפים פעולה ועושים מה שהם רוצים.
שרתים מסוימים אפילו תורמים לזה ומשביתים את היכולת של המפקד ונוצר בלגן ענק בסרבר.
Battlefield 2142: Northern Strike היא חבילת הרחבה למשחק Battlefield 2142 שיצאה בתאריך ה-8 במרץ 2007. המשחק פותח והופץ על ידי Electronic Arts.
במתקפה הצפונית, הקרב עובר לצפון ולמרכז אירופה ב-2142, כמעט חמש שנים לאחר תחילת המלחמה, PAC הקימה מעוזים באזורים עירוניים שנותרו נטושים בשל המלחמה.
האיחוד האירופאי משיק את המתקפה כדי לקחת בחזרה את אדמתם מ-PAC.
הפלישה הדמיונית הזאת, מאוד מזכירה את הפלישה לנורמנדי ב-1944.
המפות רצות עם כלי רכב חדשים, ללא כל שינוי במצבי המשחק, וכוללות מספר גדול יחסית לטנקים, כלי רכב צבאיים וכו'.
Battlefield Online (בקוריאנית: 배틀필드 온라인) הוא משחק וידאו חינמי מסוגת ירי בגוף ראשון.
המשחק הוא מהדורה מחודשת למולטיפלייר של Battlefield 2, שהוא בעצם על אותו עיקרון של המשחק Counter-Strike Online, הוא בעצם גרסה למשחק מקורי שמתאים לאזור המזרח הרחוק, אזור קוריאה, יפן, סין ועוד מדינות שנמצאות באזור.
Batman: The Caped Crusader הוא משחק פעולה-הרפתקאות שפותח על ידי חברת Special FX Software והופץ על ידי חברת Ocean Software למחשבי 8-ביט ולפלטפורמות PC, ספקטרום סינקלייר, קומודור 64, קומודור אמיגה, Amstrad CPC ו-Apple II.
באטמן מתמודד מול הפינגווין והג'וקר.
המשחק מפוצל לשני חלקים נפרדים, אחד לכל נבל.
באטמן נלחם בעזרת אגרופים, בעיטות ובאטראנג, במקור בומרנג בצורת עטלף (מאנגלית: batarang, מורכב מהמילים "עטלף"+"בומרנג").
באטמן פותר חידות במהלך המשחק.
בהשקתו המקורית, המגזין "Your Sinclair" העניק לו ציון 9/10 וציין לשבח את הגרפיקה והפיצול לשני חלקים.
מגזין CGW פרסם סקירה חיובית ושיבח את הגרפיקה, במיוחד בפלטפורמות Atari ST's שהייתה מעט יותר איכותית מהקומדור 64.
bc (ראשי תיבות: basic calculator) היא שפת מחשבון בדיוק משתנה, עם תחביר דומה לשפת C.
bc לרוב משמשת כשפת תסריט מתמטית, או כמסוף אינטראקטיבי לחישובים מתמטיים.
על מנת להיכנס למצב השימוש האינטראקטיבי יש להקיש bc בשורת הפקודה במערכות יוניקס ובמערכות הפעלה דמויות יוניקס.
לאחר מכן, יש להקיש ביטוי מתמטי כלשהו ולקבל פלט בהתאם.
אף על פי ש-bc יכולה לעבוד בדיוק משתנה, ברירת המחדל היא עבודה ללא ספרות לאחר הנקודה העשרונית, כלומר עבודה עם מספרים טבעיים בלבד.
הדגל l- משנה את הדיוק של bc לכ-20 ספרות לאחר הנקודה העשרונית.
bc הופיע לראשונה בגרסה 6 של מערכת ההפעלה יוניקס בשנת 1975, ונכתבה על ידי רוברט מוריס, ולורינדה צ'רי במעבדות בל.
ל-bc קדם המחשבון dc ("desk calculator"), אשר נכתב על ידי אותם המפתחים.
dc היה גם הוא בדיוק משתנה, אך תחבירו היה מבוסס על כתיב פולני מהופך, אשר הקשה מאוד על המשתמשים.
מסיבה זו, bc נכתב כמהדר פשוט, אשר המיר את התחביר החדש, שנכתב בהשראת שפת C, לתחביר של dc, ובכך שימש לו כממשק משתמש.
בשנת 1991 POSIX הגדירה ותקננה את bc.
קיימים שני מימושים עיקריים של תקן זה: הראשון, הוא המימוש המקורי של dc במערכות יוניקס ו-Plan 9. השני הוא המימוש של פרויקט הקוד הפתוח גנו, אשר נכתב ב-1991 על ידי פיליפ נלסון.
המימוש של גנו מכיל הרחבות מעבר לתקן של POSIX, ואיננו עוד ממשק ל-dc.
Battle Born הוא אלבום האולפן הרביעי של להקת הרוק האמריקאית הקילרס.
האלבום יצא לאור לראשונה בבריטניה ב-17 בספטמבר 2012 דרך חברת התקליטים ורטיגו רקורדס, ויום לאחר מכן בארצות הברית, דרך חברת התקליטים איילנד רקורדס.
שם האלבום לקוח מהכיתוב שעל דגל נבדה, והוא גם שמו של אולפן ההקלטות של הלהקה, שבו הוקלט רוב האלבום.
הלהקה, שלקחה הפסקה של שנה לפני תחילת העבודה, עבדה יחד עם חמישה מפיקים על האלבום.
אלבום זה הוא האלבום הראשון של הלהקה ששיריו לא נכתבו על ידי חברי הלהקה בלבד.
האלבום הגיע למקום השלישי במצעד האלבומים של ארצות הברית בילבורד 200, לאחר שמכר 113,000 עותקים.
בינואר 2010, לאחר סיום סיבוב ההופעות לקידום אלבום האולפן השלישי של הלהקה, Day & Age, הודיעה הלהקה על יציאתה להפסקה.
במהלך ההפסקה הוציאו סולן הלהקה ברנדון פלאוורס והבסיסט מארק סטורמר אלבומי סולו.
אלבומו של פלאוורס, Flamingo, יצא לאור בשנת 2010, ואלבומו של סטורמר, Another Life, יצא לאור בשנת 2011. בנוסף, המתופף של הלהקה, רוני ונוצ'י, הוציא אלבום עם להקתו בשנת 2011.
באוקטובר 2011 החלה הלהקה לעבוד על אלבומה הרביעי באולפן ההקלטות שלה בלאס וגאס, Battle Born Studios.
האלבום יצא לאור שנה לאחר מכן, בספטמבר 2012.
מקוםתאריםמכירות אוסטרליה (ARIA) זהב 35,000 קנדה (Music Canada) זהב 40,000 אירלנד (IRMA) זהב 7,500 מקסיקו (AMPROFON) זהב 30,000 הממלכה המאוחדת (BPI) פלטינה 371,000
Battlefield 1 הוא משחק ירי בגוף ראשון שפותח על ידי DICE ושווק על ידי Electronic Arts.
המשחק, כמו קודמיו בסדרה, כולל מצב משחק און ליין מרובה משתתפים (Multiplayer) בנוסף למצב שחקן יחיד (Single Player).
המשחק יצא לאור ב-21 באוקטובר 2016 לפלטפורמות Microsoft Windows, פלייסטיישן 4 ו-Xbox One.
המשחק מתרחש בזמן מלחמת העולם הראשונה, בשונה מהמשחקים הקודמים בסדרה, אשר התרחשו בזמנים מאוחרים יותר.
המשחק מתרחש בתקופת מלחמת העולם הראשונה, המתאפיינת בטכנולוגיות וכלי נשק פרימיטיבים, עתיקים ולא מתקדמים.
עלילת המשחק (Campaign) מתארת 5 מסעות והרפתקאות מנקודת מבט של אנשים שונים בחזיתות שונות במלחמת העולם הראשונה.
Storm of Steel - פרולוג, השחקן מתחיל בחזית וצריך להילחם נגד גלים של אויבים.
בכל פעם אשר השחקן נהרג, הוא מתחיל מחדש בתור נקודת מבט של חייל אחר.
Through Mud and Blood - דניאל אדוארדס מתגייס לצבא האימפריה הבריטית בתור נהג של טנק מדגם סימן 5 המכונה "Black Bess".
אדוארדס והצוות שלו אמורים להגיע לעיר הצרפתית קמברה.
מבוסס על "הקרב על קמברה" במלחמת העולם הראשונה.
Friends in High Places - קלייד בלקברן הוא טייס אמריקאי, לאחר שרימה את הטייס הבריטי ג'ורג' רקהאם במהלך משחק קלפים וגנב את מטוסו, יוצא לשורה של מבצעים של חיל האוויר הבריטי במהלכם הוא מפציץ בסיס גרמני, מתרסק בשטח אויב ומפציץ צפלין גרמני מעל לונדון.
Avanti Savoia - לוקה וינצ'נצו קוצ'יולה (Luca Vincenzo Cocchiola) הוא חייל ביחידת העילית של הצבא האיטלקי - ארדיטי.
לוקה צריך לכבוש מבצר אוסטרו-הונגרי בהרים, להרוס נשקי ארטילריה ולסכל התקפה אווירת של האימפריה האוסטרו-הונגרית.
הסיפור מתרחש בזמן הקרב על מונטה גראפה.
The Runner - פרדריק בישוף הוא רָץ אוסטרלי, הוא מקבל את ג'ק פוסטר (גם הוא אוסטרלי) תחת חסותו.
פרדריק צריך להעביר הודעה לפיקוד שלפיה החזית תותקף באש ארטילריה, פרדריק נזכר שג'ק בחזית וממהר כדי להזהיר את הכוחות ולהציל את ג'ק.
הסיפור מתרחש בהתקפה על גליפולי.
Nothing is Written - זארה גופרהן היא מורדת בדואית באזור חצי האי סיני, זארה ביחד עם לורנס איש ערב יוצאים להרוס את הסמל הגדול ביותר של האימפריה העות'מאנית באזור - רכבת מלחמה ענקית המאיימת על כפרים רבים במדבר.
סיפורים אלו מסופרים מפי חיילים שונים על פי סיפורים אמיתיים שקרו במהלך המלחמה.
Conquest - משחק של עד 64 שחקנים המבוסס על החזקת השטחים השונים המפוזרים על המפה (לרוב יש חמישה שטחים אך המספר יכול לעלות או לרדת על פי גודל המפה).
כל שטח מסומן לפי אות באנגלית.
המטרה של כל קבוצה היא להחזיק בכמה שיותר שטחים כדי להשיג יותר נקודות שקובעות מי הקבוצה המנצחת.
Domination - משחק של עד 24 שחקנים המבוסס על המוד של Conquest רק בקטן יותר, מצב זה כולל רק 3 נקודות ברחבי המפה.
הקבוצה המנצחת היא זו שקיבלה את כל הנקודות (200).
Rush - משחק של עד 24 שחקנים שבו השחקנים מתחלקים לשתי קבוצות: "התוקפים" (Attackers) ו"המגנים" (Defenders) וכשהמטרה של קבוצת התוקפים היא לנסות להדוף את קבוצת המגנים בעודם המגנים מנסים להגן על שני השטחים (A ו-B) מפני השמדתם של הקבוצה התוקפת במפה המצומצמת שנתונה להם.
לאחר הריסת 2 השטחים, שטח אחד נוסף במפה נפתח לקבוצות שבהם ישנם עוד 2 שטחים להריסה וקבוצת התוקפים מתקדמת הלאה לעבר כיוונם.
המתקיפים מנצחים אם הם הצליחו להרוס את כל המוצבים לפני שזמן המשחק תם.
מטרת הקבוצה המגנה היא למנוע מהתוקפים להרוס את המוצבים.
המגנים מנצחים אם הם הצליחו לבלום את התוקפים בפרק זמן שנקבע מראש על ידי היוצר של אותו השרת.
War Pigeons - משחק של עד 24 שחקנים שבו מטרתם של הקבוצות היא להוביל 3 יונים לבסיסם הצבאי כדי שיינתנו מיקומם המדויק של האויבים ולהשמדתם באמצעות ארטילריה.
בכל פעם משתגרת יונה אחת במקום מסוים רנדומלי במפה והמטרה של הקבוצות היא לתפוס את היונה, לחכות זמן מה ואז לשחרר אותה לאוויר.
הקבוצה הראשונה שתעשה זאת 3 פעמים תנצח.
Operations - משחק של 20 - 64 שחקנים המבוסס על מבצעים צבאיים אמיתיים במלחמת העולם הראשונה.
על התוקפים לכבוש 2-3 יעדים מרכזיים, בעזרת 3 גדודים (Battalions) בעלי 250 חיילים.
כל יעד מרכזי מחולק למספר גזרות (Sectors).
בכל גזרה ישנם 2-3 נקודות (Objectives).
על התוקפים לכבוש את כל הנקודות בגזרה על מנת להתקדם לגזרה הבאה.
על כל גזרה שהתוקפים כובשים הם מקבלים תגבורת של כ25-50 חיילים לגדוד, ועל המגנים לסגת גזרה אחורה, ולהגן עליה.
כך זה ממשיך עד אשר התוקפים כובשים את כל היעד, או שנגמרים החיילים בגדוד.
אם נכשל הגדוד, הגדוד הבא ימשיך מאותה גזרה בה הפסיק הגדוד הקודם, ובנוסף הוא יתוגבר בכלי משחית מיוחד (Behemoth) כדוגמת ספינת אוויר, רכבת משוריינת, אוניית מערכה ועוד.
אם הצליח הגדוד לכבוש את כל היעד, הוא יעבור ליעד הבא בכוחות מחודשים.
במקרה וגדוד אחד הצליח לכבוש לבדו יעד שלם, המגנים יזכו ב־Behemoth ביעד הבא.
למשחק מתוכננות 4 חבילות הרחבה (כמו כל משחק בסדרת Battlefield), כל חבילה כוללת 6 מפות חדשות, נשקים חדשים ו-Operations חדשים.
Thay Shall Not Pass - מוסיפה למשחק את החזית הצרפתית במהלך המלחמה.
בחבילה נוסף טנק חדש מדגם סן שאמון, Behemoth חדש - טנק סופר-כבד מדגם Char 2C, נשקים חדשים לכל המחלקות ועוד.
In the Name of the Tsar - מוסיפה למשחק את החזית הרוסית במהלך המלחמה ואת מלחמת האזרחים ברוסיה.
בחבילה נוסף מפציץ חדש, מכונית משוריינת חדשה, מצב משחק חדש ועוד.
Turning Tides - הופצה בדצמבר 2017. מגוללת את הקרב בגליפולי, וכן מוסיפה את חיל הנחתים המלכותי ושתי מפות חדשות בים הצפוני.
בנוסף, ההרחבה כוללת מחלקת עילית חדשה: Infiltrator.
Apocalypse - יצאה לאור בתחילת שנת 2018. כוללת מצב משחק חדש הנקרא Air Assault.
כמו כן התווספו 3 מפות חדשות: River Somme, Passchendaele ו-Caporetto, המתרחשים בקרב פשנדל, הקרב על הסום וקרב קפורטו, בהתאמה.
מצב מרובה-משתתפים מציע ארבעה מחלקות, 3 מחלקות מבוססות כלי רכב וסוס, 3 מחלקות מבוססות זמינות וצריך לקחת אותן ומחלקה אחת המופיעה בחבילות ההרחבה.
Assault - השימוש של מחלקה זו היא נגד כלי רכב, הם מצוידים בתת-מקלעים או בשוטגאן ונושאים עימם חומרי נפץ כגון דינמיט.
Medic - ה-Medic הוא רופא קרבי שמטרתו להחיות את חברי הקבוצה שלו ו/או לרפא אותם.
הם מצוידים בדרך כלל בזריקה ו/או ב-Medic Pouch/Medic Crate.
Support - המחלקה הזאת מצוידת בכלי נשק כבדים למרחק בינוני-ארוך, תפקידם העיקרי הוא לספק תחמושת לחברי הקבוצה שלהם ולתקן רכבים.
Scout - נושאים עימם תמיד רובה צלפים ותפקידם הוא לסרוק את מיקום הקבוצה היריבה.
Cavalry - מחלקת הפרשים - נושאים עימם רובה צלפים מותאם לפרשים, חרב/חנית, Medic Pouch ו-Ammo Pouch.
Tanker - מחלקת נהגי הטנק - נושאים עימם כלי לתיקון רכבים.
Pilot - מחלקת הטייסים - נושאים עימם אקדח נורים המגלה את מיקום הקבוצה היריבה.
Sentry Kit - מצוידים בשריון כבד ומקלע (MG-08) או בנשק אוטומטי (Villar Perosa) (תלוי במפה ובמצב המשחק).
Flame Tropper Kit - מצוידים במסיכת גז ובלהביור.
Tank Hunter Kit - מותאמים ללוחמה נגד טנקים, מצוידים בנשק נגד טנקים (לרוב Tankgewehr 1918) ובשוטגאן.
מצוידים באקדח נורים הקורא להפצצה ארטילרית, וכן בהליוגרף המשמש כנקודה במפה בה שאר חברי הקבוצה יכולים להיווצר בה.
במשחק יש מבחר רובים מגוון מאוד שמתאים לכל סגנון משחק שהשחקן יבחר לשחק לפיו.
לכל מחלקה יש נשקים מיוחדים לה, ונשקים שזמינים רק לשחקן שהגיע לרמה 10 במחלקה כלשהי.
מחלקת ה-Assault משתמשת לרוב בתת-מקלעים או בשוטגאן, תת-מקלעים נפוצים הם MP18, Automatico M1918 ו-1915 Hellriegel.
לרוב הנשקים יש שתי גרסאות ומעלה, למשל ל-MP18 יש גרסת Trench, Storm ו-Optical בעוד של-1915 Hellriegel יש גרסת Factory וגרסת Defensive.
שוטגאן נפוץ הוא Model 10-A.
כאשר השחקן מגיע לרמה 10 עם המחלקה הזאת הוא מקבל את ה-Hellriegel 1915 Factory.
מחלקת ה-Medic משתמשת ברובים חצי-אוטומטיים כמו: Mondragón, M1907 SL ו-Autoloading 8. הרובים של ה-Medic חזקים מאוד ועושים נזק רב, לרוב הנשקים של ה-Medic יש אופציה לכוונת אופטית.
כאשר השחקן מגיע לרמה 10 עם המחלקה הזאת מקבל את ה-Selbstlader 1906 Factory.
מחלקת ה-Support משתמשת ברובים כבדים מאוד (מקלעים) המעולים למרחק בינוני-ארוך.
הם משתמשים בנשקים כמו: מקלע לואיס, BAR M1918 ו-.MG15 n.A.
רוב הנשקים מגיעים עם מחסנית גדולה ולרובם יש אופציה לכוונת טלסקופית.
כאשר השחקן מגיע לרמה 10 עם המחלקה הזאת מקבל את ה-Hout Low Weight.
למחלקת ה-Scout יש רק רובה צלפים כגון Russian 1895, SMLE MKIII ו-M1903. כל הנשקים כוללים גרסת עם כוונת טלסקופית וגרסה בלי כוונת.
כאשר השחקן מגיע לרמה 10 עם המחלקה הזאת מקבל את ה-Martini-Henry Infantry.
Batman: The Telltale Series (בתרגום חופשי לעברית: באטמן: סדרת משחקי טלטייל) הוא משחק וידאו מתמשך מסוגת ההרפתקאות-פעולה.
המשחק כולל חמישה פרקים בעלי עלילה ייחודית, אשר מושפעת מחוברות הקומיקס של באטמן, ואין לה שום קשר עם העיבודים הקודמים שנעשו לדמות.
במשחק, השחקן משחק הן את דמותו של באטמן והן את האלטר-אגו שלו, המילארדר ברוס ויין.
המנכ"ל של "Telltale Games", קווין ברונר, הצהיר כי זמן המשחק יהיה מפוצל במידה שווה בין שתי הדמויות, אם כי יהיו מצבים במהלך המשחק שבהם על השחקן יהיה לבחור האם לבצע פעולה מסוימת כברוס ויין או דווקא כבאטמן.
על פי החברה, עלילת המשחק מציעה פרשנות חדשה לדמותו של באטמן בעידן המודרני, ללא קשר לעיבודים הקודמים שנעשו לדמותו.
לדברי ברונר, המשחק מתקיים מספר שנים לאחר שויין החליט להפוך באטמן, מה שנותן להם גמישות בכתיבת המשחק ובאפשרות שלהם לתת לשחקן קצת שליטה על איך שירצה לשחק את הדמות ללא קשר לעלילה שמסביב.
בדומה למשחקים קודמים של החברה, המשחק הנוכחי כולל אף הוא עלילה בעלת נרטיב אינטראקטיבי, ומאפשר לשחקן לבחור את הבחירות שלו מתוך מכלול האפשרויות הניתנות לו ולהשפיע על עלילת המשחק בהתאם לבחירותיו.
בנוסף, המשחק כולל קטעים בהם על השחקן יהיה להגיב תוך זמן קצר, דבר שלעיתים יוביל להתפתחויות משמעותיות על המשך העלילה.
לראשונה, המשחק כולל אף קטעי חקירה, מה שמאפשר לשחקן להשתמש במיומנויות הבלשיות של באטמן על מנת לקדם את העלילה.
לראשונה, המשחק גם מציג תכונה חדשה הנקראת "Crowd Play" ("משחק הקהל"), שזמינה הן בגרסת המחשב והן בגרסת הקונסולות.
תכונה זו מאפשרת לציבור הגיימרים לצפות במשחק בזמן אמת דרך השרתים של "Telltale Games" ואף להשתתף באופן פעיל בתהליך קבלת ההחלטות של השחקן דרך קוד מיוחד שהם מקבלים בזמן שהשחקן המשחק את המשחק מפעיל את התכונה הזו.
באטמן רודף אחר קאטוומן אל הגג, שם פורץ בין השניים קרב פנים אל פנים, במהלכו באטמן מצליח להחזיר לרשותו את הכונן, אך מאפשר לקאטוומן להימלט.
בינתיים, לאחר עריכת מסיבה באחוזתו לכבוד מועמדותו של הארווי דנט לראשות העיר, ברוס נפגש מחדש עם אוסוולד קובלפוט, חבר ילדות ישן, שמזהיר אותו כי בגות'האם מתחולל שינוי ועליו לבחור בצד הנכון.
במקביל, ברחבי התקשורת צצות האשמות מסתוריות הקושרות את תומאס ומרתה ויין, הוריו של ברוס, אל ארגון הפשע של המאפיונר קרמיין פאלקון.
ברוס מתעמת עם דנט לגבי השמועות, אך זה האחרון מכחיש שידע דבר על כך.
בנוסף, ברוס פוגש את בת זוגו הנוכחית של דנט, סלינה קייל, אותה הוא מזהה כקאטוומן.
ברוס מצליח לשכנע את קייל לתת לו את הכתובת של המעסיק המסתורי לו היא הייתה אמורה לספק את הכונן: מחסן בנמל העיר גות'האם.
ברוס ממהר אל הכתובת בדמותו של באטמן, רק כדי לגלות כי פיצוץ מסתורי הרג שכירי חרב ושוטרים רבים לפני הגעתו.
באטמן מוצא שכיר חרב ששרד את הפיצוץ בצד השני של המחסן וחוקר אותו על המקרה.
שכיר החרב מגלה כי פאלקונה הורה לארגון שלו לגנוב מספר חביות של כימיקלים לא ידועים.
במערת העטלף, ברוס מסיים את פריצת הכונן ומגלה בו עדויות על הארגון הפלילי של פאלקונה, וכן גם קשרים בין ראש העיר היל ופאלקונה.
עם הזדמנות סוף סוף להפיל את שלטונו של פאלקון, ויין יכול לקחת את הראיות לוויקי וייל, כתבת שפגש במסיבה שבאחוזתו, או לסגן המפכ"ל, ג'יימס גורדון, בהתאם לבחירת השחקן.
באטמן מתעמת עם פאלקון במשרדו וחוקר אותו על הכימיקלים.
פאלקונה מודה שהיה לו חלק בגנבת הכימיקלים, אבל בד בבד מכחיש שהיה לו חלק בפיצוץ.
בנוסף, פאלקון חושף כי השמועות על משפחת ויין נכונות ומקבל גושפנקא לכך כשבאטמן מבחין בתצלום של פאלקון עם הוריו.
באטמן הזועם משאיר את פאלקון לחסדי המשטרה וחוזר אל מערת העטלף להתעמת עם אלפרד על כך.
אלפרד מגלה לברוס שהוריו שיתפו פעולה עם פאלקונה והיל על מנת לשלוט בגות'האם ועשו זאת כדי להבטיח את עתידו שלו.
ברוס חוקר מחדש את מותם של הוריו על ידי ג'ו צ'ילי ומגלה שזה לא היה שוד, אלא רצח.
ברוס מתעמת עם פאלקון, המאובטח כעת בתחנת המשטרה, שטוען כי לא היה לו שום קשר עם מותם של הוריו לפני שהוא נורה על ידי הבלשית רנה מונטויה.
בהתבסס על עדותה של מונטויה, במהלכה ברוס מגלה כי היא הושפעה להרוג את פאלקון באמצעות סם פסיכוטי, הוא מסיק כי קובלפוט (שכעת מכנה את עצמו "הפינגווין") עמד מאחורי הרצח.
לאחר שגילה כי קובלפוט מתכנן להרוג את קאטוומן, ברוס מארגן פגישה עם קייל, במהלכה הם הודפים בריונים חמושים שנשלחו על ידי קובלפוט.
ברוס ואלפרד פורצים את הטלפון של אחד הבריונים וחושפים הודעה קולית בין היל לקובלפוט.
בהתאם לבחירת השחקן, ברוס/באטמן מתעמת עם היל ומגלה כי קובלפוט נשכר על ידו על מנת להדליף מידע על משפחת ויין ועל ידי כך להכפיש את הקמפיין של דנט.
הפינגווין, בסיוע קבוצה חמושה, בוגד בהיל ולוקח את כל הנוכחים במהלך הדיון הציבורי בין היל לדנט כבני ערובה.
הפינגווין מכריז שהוא חלק מקבוצה המכנה את עצמה "הילדים של ארקהם" בראשות דמות רעולת פנים בשם ליידי ארקהם, והם מקדישים את חייהם לחשיפת השחיתות בעיר.
בעקבות כך, באטמן נאלץ לעשות ברית הפכפכה עם קאטוומן נגד "הילדים של ארקהם", לפני מותו בידי הפינגווין, היל מודה בכך שהוא היה זה שהורה על ההתנקשות בחייהם של הזוג ויין.
הפינגווין והילדים של ארקהם נמלטים בעודם מפרסמים רשימה מלאה של כל האנשים התמימים שתומאס ויין אשפז בכפייה ב"ארקהם אסיילום".
עם מותו של היל, דנט זוכה בבחירות באופן טכני.
במהלך כהונתו, הוא מתחיל להראות סימנים מדאיגים של אישיות מפוצלת.
באטמן לומד כי מטרתה הבאה של ליידי ארקהם היא תחנת הרכבל הנטושה ומגלה כי הילדים של ארקהם מתכננים להשתמש ברכבלים להעביר פצצות במטרה לבצע פיגוע טרוריסטי.
באטמן הורס את הפצצות ונלחם מול ליידי ארקהם, אך הוא נפצע במהלך הקרב וניצל על ידי קאטוומן ומובא לדירתה, שם הוא יכול לשכב עם סלינה, בהתאם לבחירתו של השחקן.
במסיבת עיתונאים המתקיימת למחרת, ברוס נאלץ על ידי מועצת המנהלים שלו להתפטר רשמית ממשרת מנכ"ל "תעשיות ויין" ולאפשר לקובלפוט להחליף אותו.
בקהל, ברוס פוגש את ויקי, אשר מזריקה לו סם פסיכוטי וחושפת את זהותה האמיתית כליידי ארקהם ובאמצעות כך, ממריצה את זעמו ודוחפת אותו לתקוף באלימות את קובלפוט.
בעקבות התקפת קובלפוט, ברוס מאושפז בכפייה ב"ארקהם אסיילום" על ידי ראש העיר דנט כתוצאה.
בעזרתו של מטופל מסתורי המאושפז במקום המכנה את עצמו "ג'ון דו", ברוס מגלה כי ויקי נולדה במוסד וכי שמה האמיתי הוא ארקהם.
בנוסף, בעזרתו של ג'ון דו, ברוס מצליח לשחרר את עצמו בערבות ומחליט לחקור את ביתה של ויקי כבאטמן.
בביתה של ויקי, באטמן מגלה כי ויקי רצחה את ההורים המאמצים שלה כדי להשתמש בחברה של אביה על מנת לאחסן את הסמים.
באטמן מאוחר יותר מגלה כי קובלפוט השתמש בתפקידו החדש כמנכ"ל על מנת להשתלט על טכנולוגיית העטלף שלו.
בינתיים, דנט, לאחר שנכנע לחלוטין לאישיותו המפוצלת, מכריז בפומבי כי הוא מעקל את אחוזת ויין על מנת לממן את מערכת הביטחון שלו, אשר במהלכה הוא עתיד להפציץ רובע שלם בעיר המכיל את מפקדתם של "הילדים של ארקהם".
במהלך ההפצצה, דנט הורג אנשים חפים מפשע בתהליך.
או אז נתונה לשחקן האפשרות להחליט האם ברצונו לעצור את קובלפוט או את דנט.
בהדרגה מעשיו של ברוס מתחילים לשפר את הדימוי הציבורי שלו והוא חוזר לתפקיד המנכ"ל של "תעשיות ויין".
קייל עוזבת את גות'האם סיטי לאחר שגנבה מפתח מאסטר אלקטרוני המאפשר לה לעקוף כל טכנולוגיה הקשורה ל"תעשיות ויין".
ברוס חוזר לאחוזת ויין, שם הוא מוצא הודעת וידאו מליידי ארקהם, אשר שבתה את אלפרד כבן ערובה.
במהלך הודעת הווידאו, אלפרד מצליח לרמוז לברוס על מיקומו - המרתף שבביתה של ויקי.
באטמן מגיע למקום, אך מגלה שהילדים של ארקהם ברחו עם אלפרד.
במהלך חקירתו, הוא מגלה כי בני הזוג וייל עינו והתעללו בוויקי בילדותה, מה שלמעשה חיזק את רצונה לנקום.
לאחר בחינת רמזים נוספים שאלפרד הותיר מאחוריו, באטמן מגלה כי ליידי ארקהם מתכננת לשחרר את האסירים ב"ארקהם אסיילום".
באטמן מגיע ל"ארקהם אסיילום" בדיוק בזמן בו ויקי משחררת את כל האסירים ובכך מחוללת מהומה מסיבית.
בעוד המשטרה מנסה להתמודד עם המצב, באטמן רודף אחרי ויקי אל הקטקומבות של המוסד, שם היא מאיימת על באטמן שתהרוג את אלפרד אלא אם כן יחשוף את זהותו האמיתית.
ללא קשר לבחירת השחקן, באטמן וויקי נלחמים אחד בשנייה, מה שמוביל לקריסת הקטקומבות.
באטמן ואלפרד נמלטים מהריסות הקטקומבות בזמן שוויקי נהרגת לכאורה.
לאחר מכן, גורדון הופך למפכ"ל החדש, לאחר מותו של קודמו בתפקיד במהלך אירועי העלילה, ומתכנן לנאום בנאום פומבי על האירועים האחרונים.
אלפרד מזכיר לברוס שגם הוא וגם באטמן ימלאו תפקיד גדול בעיצוב עתידה של גות'האם סיטי מחדש.
לאחר שברח מ"ארקהם אסיילום" במהלך המהומות שוויקי חוללה, ג'ון דו נראה יושב לבדו בבר בעודו צופה דרך הטלוויזיה בנאום הפומבי ומציין לעצמו כי יש לו תוכניות גדולות עבור ברוס ויין בעתיד.
למשחק ישנם חמישה פרקים, שהופצו בהפרשים של כחודש זה מזה:
ברונר הצהיר כי המשחק יהיה דומה בטון האפל שלו למשחקים הקודמים שלהם - "The Wolf Among Us" ו"המתים המהלכים".
בנוסף, "Telltale Games" עדכנו את מנוע המשחק שלהם על מנת להגיע לתוצאות המקסימליות והמשופרות ביותר שלהם.
המשחק קיבל בעיקר ביקורות חיוביות מהמבקרים, ששיבחו את המנוע המשחק המחודש והמשופר, את קטעי הפעולה והטון האפל והבוגר של המשחק.
עם זאת, הביקורות עבור עלילת המשחק וכן נושאים טכניים במהלך המשחק היו מעורבות.
פרק ראשון: "Realm of Shadows" ("עולם הצללים")
האתר "Metacritic" נתן לגרסת ה-PC ציון של 74/100, על סמך 39 ביקורות, לגרסת ה-PS4 את הציון 70/100 על סמך 22 ביקורות ולגרסת ה-XONE את הציון 65/100 על סמך 15 ביקורות.
פרק שני: "Children of Arkham" ("הילדים של ארקהם")
האתר "Metacritic" נתן לגרסת ה-PC ציון של 73/100, על סמך 10 ביקורות, לגרסת ה-PS4 את הציון 66/100 על סמך 13 ביקורות ולגרסת ה-XONE את הציון 83/100 על סמך 8 ביקורות.
פרק שלישי: "New World Order" ("סדר עולמי חדש")
האתר "Metacritic" נתן לגרסת ה-PC ציון של 73/100, על סמך 11 ביקורות, לגרסת ה-PS4 את הציון 74/100 על סמך 11 ביקורות ולגרסת ה-XONE את הציון 73/100 על סמך 7 ביקורות.
פרק רביעי: "Guardian of Gotham" ("מגינה של גות'האם")
האתר "Metacritic" נתן לגרסת ה-PC ציון של 73/100, על סמך 11 ביקורות, לגרסת ה-PS4 את הציון 73/100 על סמך 12 ביקורות ולגרסת ה-XONE את הציון 75/100 על סמך 7 ביקורות.
פרק חמישי: "City of Light" ("עיר האורות")
האתר "Metacritic" נתן לגרסת ה-PC ציון של 75/100, על סמך 14 ביקורות, לגרסת ה-PS4 את הציון 67/100 על סמך 12 ביקורות ולגרסת ה-XONE את הציון 76/100 על סמך 7 ביקורות.
העונה השנייה אמנם מתפקדת כמשחק עצמאי ואינו דורש את העונה הראשונה, אך במידת רצונו של השחקן, הוא יוכל לשלב את הבחירות שבחר בעונה הראשונה אשר יכולות להשפיע באופן משמעותי על קשת העלילה של העונה השנייה.
Bazelevs היא חברת הפקות סרטים רוסית.
שם החברה נגזר מהמילה היוונית למונרך ושליטיה הקדומים של אתונה, מקדוניה וספרטה: בסילוס (Βασιλεύς).
החברה נוסדה על ידי הבמאי הרוסי-קזחי טימור בקממבטוב.
החברה הפיקה סרטים כגון האירוניה של הגורל 2, משמר לילה, משמר היום ושוברי קופות שונים, לרבות סדרת סרטי עצי אשוח.
החברה הייתה מעורבת בהפקת סרט האנימציה 9, אשר היה מועמד לפרס סרט האנימציה הטוב ביותר בשנת 2010 בפרסי גילדת המפיקים של אמריקה.
רשימה סרטים שהופקו על ידי Bazelevs
קיקוריקי: הקבוצה הבלתי מנוצחת (2011)
אברהם לינקולן: צייד ערפדים (2012)
הסר חבר (2016; קופרודוקציה עם בלמהאוס הפקות האמריקאית)
ביף הוא כלי לבדיקות אבטחה המתמקדות בדפדפן האינטרנט.
הכלי מבוסס קוד פתוח, נכתב בשפת JavaScript ו- Ruby ופותח על ידי וויד אלקורן (Wade Alcorn).
פרויקט ביף מיועד לביצוע מחקרים משפטים ולבדיקות חדירה, אך בפועל משמש האקרים לביצוע פעולות זדוניות.
פרויקט ביף מותקן באופן מובנה בהפצת קאלי לינוקס ו-Backtrack אך ניתן להורידו ולהתאימו למערכות הפעלה נוספות.
הכלי נחשב לנדבך חשוב בעת ביצוע מבדקי חדירה אפליקטיבים ובעזרתו ניתן לבדוק יישומי אינטרנט בצד הלקוח.
כמו כן הוא בעל יכולת זיהוי פגיעות XSS ובמידה ונמצאה פגיעות ניתן להזריק קוד זדוני ישירות דרכו.
באמצעות מאגר חולשות, מוצא ביף חורי אבטחה ומנצל פגיעויות רבות ובכך מעריך את הצעדים הבאים אותם ניתן לבצע.
ניתן להרחיב את הכלי באמצעות תוספות ומודולים שונים שיאפשרו למשתמש בתוכנה אפשרויות רבות ומגוונות.
Bcl-xL (ראשי תיבות של B-cell lymphoma-extra large) הוא חלבון טראנסממברנלי במיטוכונדריה המשתייך למשפחת Bcl-2, ומשמש כחלבון אנטי-אפופטוטי במסלול המיטוכונדריאלי של האפופטוזה ומונע שחרור של חלבונים פרו-אפופטוטיים כמו ציטוכרום c לציטוזול, אשר יביאו להפעלת קספאזות ולבסוף למוות תאי מתוכנת.
משפחת החלבונים Bcl-2 מבקרת את תהליך האפופטוזה, וביתר דיוק את ההוצאה לפועל של המסלול המיטוכונדריאלי של האפופטוזה אשר מגיע לשיאו בהגדלת החדירות של הממברנה החיצונית של המיטוכונדריה ושחרור של פקטורים אפופטוטיים (שגורמים לאפופטוזה) לציטוזול.
משפחת חלבונים זו מחולקת לחלבונים פרו-אפופטוטיים ולחלבונים אנטי-אפופטוטיים, כאשר האחרונים מנטרלים את פעילות הראשונים על ידי יצירת אינטראקציה איתם.
מהבחינה המבנית, חלבוני משפחת Bcl-2 הם חלבונים גלובולריים קטנים הבנויים בעיקרו של דבר מסלילי אלפא.
סלילי אלפא אלו חולקים רצפים הומולוגיים שמורים גנטית (עד ארבעה כאלו), אשר כל אחד מהם מכונה "דומיין BH" (Bcl-2 Homology; כך שקיימים הדומיינים BH3, BH2, BH1 ו-BH4) ובאמצעותם נוצרות האינטראקציות בין החלבונים השונים במשפחה.
Bcl-xL הוא אחד מהחלבונים האנטי-אפופטוטיים, יחד עם חלבונים נוספים כדוגמת Bcl-2 ו-MCL-1; החלבונים הפרו-אפופטוטיים במשפחה זו מתחלקים ל-2 קטגוריות: בקטגוריה הראשונה חברים חלבונים דוגמת Bax ו-Bak להם שניים או שלושה דומייני BH, ובקטגוריה השנייה חברים חלבונים להם דומיין BH3 בלבד (BH3-Only proteins) כדוגמת Bid, Bad ו-Noxa.
ל-Bcl-xL ולחלבונים האנטי אפופטוטיים במשפחת Bcl-2 מבנה דומה לזה של החלבונים הפרו-אפופטוטיים Bax ו-Bak, ובנוסף לדומיינים BH2, BH1 ו-BH3 מורכבים גם מדומיין BH4 אשר הוא חשוב למאפיינים האנטי-אפופטוטיים שלהם.
יכולת יצירת התעלה של Bak/Bax דורשת אקטיבציה על ידי חשיפת הדומיינים במבנה התלת-ממדי שלהם באופן שמסייע להכוונת Bak/Bax אל ממברנת המיטוכונדריה.
חדירתם של Bak/Bax למיטוכונדריה והאוליגומריזציה שלהם שם נעשית בעזרתו של Bid ושל חלבונים נוספים בעלי דומיין BH3 בלבד, הנקשרים ישירות ל-Bak/Bax.
"העסקה" של החלבונים בעלי דומיין BH3 אלו, כך שלא יוכלו לאקטב את יצירת התעלה של Bak/Bax, נעשית על ידי Bcl-xL וחלבונים אנטי-אפופטוטיים אחרים בעלי דומיין BH4 הקושרים אותם.
כאשר ניתן סיגנל פרו-אפופטוטי (המקדם מוות תאי), Bid וחלבונים פרו-אפופטוטיים אחרים משתחררים מ-Bcl-xL, ומסייעים באקטוב Bak/Bax ליצירת תעלה בממברנה החיצונית של המיטוכונדריה.
למעשה, הכמויות היחסיות של החלבונים הפרו- והאנטי-אפופטוטיים הן אלו הקובעות את גורל התא, והאם יתרחש מוות תאי או לא; ככל שקיימת כמות גדולה יותר של Bcl-xL, כך לא ייווצרו תעלות והממברנה החיצונית של המיטוכונדריה תהיה בלתי חדירה לפקטורים פרו-אפופטוטיים, והתא ישרוד.
וכן להפך, אם קיימת כמות גדולה של חלבונים פרו-אפופטוטיים המאקטבים את Bax ו-Bak, כך שפעולתו האנטי-אפופטוטית של Bcl-xL אינה מתבצעת, תיוותר תעלה בממברנה החיצונית של המיטוכונדריה דרכה ידלפו פקטורים פרו-אפופטוטיים לציטוזול ויתחילו קסקדה של אירועים אפופטוטיים בתא.
בעוד מסלול האיתות המדויק של Bcl-xL טרם נתברר די צרכו, ההנחה כיום היא של-Bcl-xL מנגנון שונה מאוד מזה של Bcl-2. נמצא כי Bcl-xL הוא פונקציונלי בהרבה (בערך פי עשרה) מאשר Bcl-2 כאשר מושרה על ידי התרופה הכימותרפית דוקסורוביצין, ויכול להיקשר באופן ספציפי לציטוכרום c ולמנוע אפופטוזה.
במחקר שנעשה על נמטודות נמצא כי Bcl-xL אף יכול למנוע את יצירת קומפלקס האפופטוזום על ידי Apaf1 וקספאז 9, ופועל באופן ישיר על Apaf-1.
מבחינה קלינית, חוסר תפקוד של Bcl-xL בעכברים גרם לייצור לא תקין של תאי דם אדומים, לאנמיה חמורה, להמוליזה ואף למוות.
בנוסף נמצא כי חלבון זה דרוש לייצור תקין של טבעות הם, ומתפקד כפקטור הישרדות עיקרי האחראי לכמחצית מ"אותות ההישרדות" שהפרואריתרובלסטים (Proerythroblast; השלב הראשון מתוך ארבעה בהתפתחות נורמובלסטים, תאי דם אדומים בעלי גרעין) מוכרחים להתקבל על מנת שתאים אלה ישרדו ויהפכו לבסוף לכדוריות תא אדומות.
Bcl-xL מורכב מ-8 סלילי אלפא המחוברים אחד לשני על ידי לולאות (loops).
שני סלילי אלפא מרכזיים (α5 ו-α6) שאורכם כ-30 אנגסטרום ומורכבים בעיקר משיירים הידרופוביים המאורגנים בצורה אנטי-מקבילית יוצרים את הליבה של החלבון; בצד אחד הם מאוגפים על ידי הסלילים האמפיפטיים α3 ו-α4 ובצד השני על ידי α1, αI ו-α7, כך שהליבה מבודדת מממסים.
α2 ו-α3 מחוברים על ידי שייר טירוזין בודד, Tyr105, דבר המתבטא באוריינטציה כמעט אנכית של 2 סלילים אלו.
בסליל α6 באתר של חומצת האמינו פרולין, Pro 180, קיים פיתול הגורם לשינוי הכיוון שלו.
הקצה הקרבוקסילי של החלבון (α7) מחובר ל-α6 באמצעות פיתול (turn) לא רגיל המורכב מ-2 שיירי גליצין שמורים במידה רבה (Gly 186 ו-Gly 187); נמצא כי מוטציה באתר של Gly 186 גורם לאנזים לאבד את היכולת לקשור את Bax.
הסליל בקצה האמיני יוצר אינטראקציות הידרופוביות נרחבות עם α5, α2 ו-α6, וככל הנראה בעל חשיבות רבה לייצוב המבנה הכללי של החלבון.
הלולאות שבין α3 ו-α4, בין α4 ו-α5 ובין α5 ו-α6 מורכבות מ-14, 4 ו-3 שיירים, בהתאמה, ובכל אחד מהמקרים הלולאה מאפשרת היפוך של כמעט 180°.
מוטציות בדומיינים BH1 ו-BH2 אצל Bcl-xL מבטלות את הפעילות האנטי-אפופטוטית שלו, וחוסמות את יכולת ההטרודימריזציה שלו עם חלבונים אחרים ממשפחה זו.
בתעשיית משחקי הווידאו, Battle Pass (בעברית: באטל פאס) הוא סוג של גישת מונטיזציה אשר מספקת תוכן נוסף עבור משחק בדרך כלל באמצעות מערכת בשלבים, ומתגמלת את השחקן עם פריטים במשחק עבור משחק והשלמת משימות ספציפיות.
בהשראת מערכת הכרטוס של ה־Season Pass שמקורה ב־Dota 2 בשנת 2013, מודל ה־Battle Pass זכה לשימוש רב יותר כחלופה לדמי מנוי ו־Loot Boxes (בתרגום חפשי: תיבות שלל) מאז סוף העשור האחרון.
לרוב ה־Battle Pass מציע גרסה חינמית, אשר נגישה עבור כל משתמש, וגרסה יוקרתית שדורשת חיובים שנתיים או עונתיים בתמורה לפריטים משופרים וקוסמטיקה.
בתוך משחק וידאו, Battle Pass עשוי להיות מוצע לשחקן בחינם, או שהשחקן צריך לרכוש אותו דרך מיקרוטרנזקציות.
מרגע שהשחקן קיבל את ה־Battle Pass, הוא מציג לשחקן מספר דרגות תגמול.
עבור הרווחת מספיק נקודות ניסיון על מנת להשלים את הדרגה, השחקן מקבל את התגמול שמוגדר עבור אותה הדרגה ומתקדם להבאה.
תגמולים אלה הם בדרך כלל קוסמטיים, כגון אפשרויות התאמה אישית של דמויות ונשקים (אשר ידועים בכינוי "סקינים"), הבעות ותנועות ודברים נוספים שגם הם אינם משפיעים על מהלך המשחק עצמו.
בדרגות גבוהות יותר מסופקים תגמולים נחשקים יותר, המציעים לשחקנים דרך להציג לראווה אפשרויות התאמה אישית ייחודיות אלה בפני שחקנים אחרים בתור סמל סטטוס.
נקודות ניסיון מתקבלות בכך שהשחקן משחק משחקים, ולעיתים קרובות דרך השלמת משימות בתוך המשחק.
ישנם משחקים אשר מציעים דרך להאיץ את ההתקדמות בדרגות על ידי שימוש במיקרוטרנזקציות.
במשחקים שבהם קיים Battle Pass לרוב הוא יהיה חינמי וגם בתשלום, לרוב הגרסה החינמית תכלול פחות דרגות או שתציע תגמולים פחות נחשקים.
ההתקדמות של השחקן בגרסה בתשלום תישמר למקרה שהשחקן יחליט לרכוש אותה וכך הוא יקבל את כל הפרסים מהדרגות בגרסה בתשלום שהשלים.
באטל פאסים והתגמולים שהם מכילים זמינים לזמן מוגבל, בדרך כלל למשך כמה חודשים, שאחריהם יתווסף למשחק Battle Pass חדש ובו תגמולים חדשים שניתן להשיג.
לאחר שבאטל פאס מסוים מסתיים לא ניתן להשיג את התגמולים שבו יותר.
משחקים רבים משנים את השם של ה־Battle Pass שלהם מעט.
הפופולריות של הבאטל פאס צמחה בצורה משמעותית בשנת 2018 עם השימוש שלו על ידי החברה אפיק גיימס במשחק פורטנייט.
ההצלחה הרבה שלו בקנה מידה שכמעט ולא נראה בעבר משכה תשומת לב רבה כלפי שיטות המונטיזציה שלו.
המשחק החינמי אימץ את לוח הזמנים העונתי, כך שכל עונה נמשכת כ־10 שבועות (לפעמים יותר), ובכל עונה נוספים סטים של פריטים קוסמטיים ו־Emotes אשר מוצעים.
פורטנייט הציעו לראשונה Battle Pass בעונה השנייה של המשחק, בתקופה שבה המשחק היה בצמיחה משמעותית בכמות השחקנים שלו, ומאז הוא בשימוש בכל עונה של המשחק.
Battlefield V הוא משחק ירי בגוף ראשון שפותח על ידי DICE ושווק על ידי Electronic Arts.
המשחק, כמו קודמיו בסדרת באטלפילד, תומך במצב משחק און ליין מרובה משתתפים (Multiplayer) בנוסף למצב שחקן יחיד "קמפיין" (Single Player).
המשחק יצא לאור ב-20 בנובמבר 2018 לפלטפורמות Windows, פלייסטיישן 4 ו-Xbox One.
המשחק מתרחש בזמן מלחמת העולם השנייה.
המשחק מתרחש במהלך מלחמת העולם השנייה, ולאורך עלילתו מציג את השדרוגים שהוצגו בשדה הקרב בחזיתות השונות.
המשחק נפתח בסצנה מתוך המשימה "Storm of Steel" בבאטלפילד 1 ובה חייל אמריקאי מתייצב מול חייל גרמני והשניים לא יורים אחד בשני, אלא מורידים את הנשק כלפי מטה.
לאחר מכן נשמעת הכרזת המלחמה של בריטניה נגד גרמניה הנאצית על ידי נוויל צ'מברלין.
המשימה הראשונה בקמפיין מספרת את סיפורו הדמיוני של בילי ברידג'ר, שודד בנקים בריטי שנעצר וחתם על עסקה עם הצבא הבריטי.
ברידג'ר נשלח יחד עם ג'ורג' מייסון, לוחם קומנדו מבוגר ומנוסה בשירות הסירות המיוחד לצפון אפריקה.
מטרת המשימה היא להניח פצצות על מטוסי שטוקה גרמניים.
לאחר מכן צריך השחקן להרוס את האספקה של הלופטוואפה בבסיס אחר ולהרוס שתי תחנות רדאר שנמצאות בקרבת מקום.
המשימה מספרת את סיפורם של לוחמי שירות הסירות המיוחד (SBS) שביצעו משימות שתרמו לצבא הבריטי.